पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी को लेकर सिस्टम में उत्पन्न विपरीत परिस्थिति को देखते हुए कई लोग हैं जो कोरोना से सीधी लड़ाई लड़ रहे हैं। अपनी जान की परवाह किए बगैर वे परिजनों की मदद करने के साथ-साथ मृतकों के शव का अंतिम संस्कार करने में भी जुटे हैं।
इन्हीं लोगों में कुछ वैसे शख्सियत हैं जिनमें मुर्दा कल्याण समिति के मोहम्मद खालिद, सीपीएम के जिला सचिव सह आरटीआई एक्टिविस्ट गणेश कुमार सीटू, रेड क्रॉस सोसाइटी के प्रभारी सचिव सरदार तनवीर सिंह और रेड क्रॉस के पूर्व सचिव सह ओल्ड एज होम के सचिव नीरज कुमार शामिल है।
रेड क्रॉस सोसाइटी के सचिव तनवीर सिंह सुबह 6 बजे से करते हैं आम लोगों की सेवा, सरदार तनवीर सिंह और गणेश कुमार सीटू मरीजों तक पहुंचाते हैं ऑक्सीजन सिलेंडर
जिले में कई लोग हैं जो जान जोखिम में डालकर कर भी कोरोना महामारी में लोगों की मदद कर रहे हैं। शहर के व्यवसायी सह रेड क्रॉस सोसाइटी के सचिव तनवीर सिंह जो सुबह 6 बजे से ही आम लोगों की सेवा के लिए तत्पर हो जा रहे हैं। उनके मोबाइल पर लगातार लोगों के कॉल आ रहे हैं। वो लगातार लोगों की मदद करने की कोशिश कर रहे हैं। इतना ही नहीं जिला प्रशासन के द्वारा भी उन्हें आम जनता की सेवा के लिए काम सौंपा जा रहा है। जबकि रेड क्रॉस सोसायटी के पूर्व सचिव सह ओल्ड एज होम के प्रभारी नीरज कुमार कोविड-19 में उस स्थान पर सेवा दे रहे हैं, जहां अपने लोग भी जाने से मना कर देते हैं। वे हजारीबाग के कोनार पुल स्थित श्मशान घाट में कोरोना संक्रमित मरीजों के अंतिम संस्कार के लिए तत्पर हैं।
शहर के आरटीआई एक्टिविस्ट सह सीपीएम जिला सचिव गणेश कुमार सीटू ने भी मानवता का परिचय दिया है। वे हजारीबाग मेडिकल कॉलेज अस्पताल में लोगों को अपने कंधे पर ऑक्सीजन सिलेंडर पहुंचा रहे हैं। किस मरीज को किस चीज की जरूरत है इस पर निगरानी ही नहीं बल्कि व्यवस्था भी जुटाने में भी लगे हैं। वहीं मुर्दा कल्याण समिति के अध्यक्ष मो खालिद ने कोरोना महामारी में शहर को संक्रमण से बचाने के लिए लगातार काम कर रहे हैं। संक्रमण से मरने वालों के शवों का अंतिम संस्कार का सिलसिला लगातार जारी है। जिसे वे निर्वहन करते आ रहे हैं । वे शहरी क्षेत्र के अस्पतालों के अलावा ग्रामीण क्षेत्र से भी सूचना मिलने पर पहुंचते हैं और शव का अंतिम संस्कार कर पुन: शहर के अस्पतालों में पड़े शवों का अंतिम संस्कार में जुट जाते हैं। इनके अलावा कई समाजसेवी भी इस विषम परिस्थिति से लोगों को उबारने के लिए मदद में जुटे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn